钦定古今图书集成/明伦汇编/官常典/第511卷 > 曲珍
## 钦定古今图书集成/明伦汇编/官常典/第511卷 > 曲珍

按《宋史》本传：“珍字君玉，陇千人，世为著姓。宝元、康定
间，夏人数入寇，珍诸父纠集族党御之，敌不敢犯。于
是曲氏以材武长雄边关。珍好驰马试剑，尝与叔父
出塞游猎，猝遇夏人陷其围中，驰击大呼，众披靡，得
出，顾叔不至，复持短兵还决斗，遂俱脱。秦凤都钤辖
刘温润奇其材，一日，出宝剑令曰：‘能射一钱于百步’”
外者与之，诸少年百发不能中，珍后至，一矢破之。从
温润城古渭与羌战，先登陷阵。为绥德城监押，提孤

州十二县，降伪守已下百六十人，老稚二万六千口。
是行也，功最诸将。”迁西染院使。得疾，舆还京师。神宗
遣使临问，少间，令入对。珍念二帅不和睦，上问“必及
之，言之必形曲直，将何以对？”乃以馀疾未平为解。帝
复使奖劳，赐之弓剑鞍勒，令有司蠲其乡徭赋。擢鄜
延钤辖，进副总管。从种谔攻金汤、永平川，斩二千级。
累迁客省使，拜怀州防御使、龙神卫四厢都指挥使。
徐禧城永乐，珍以兵从。版筑方兴，羌数十骑济无定
河觇役，珍将追杀之，禧不许。谍言夏人聚兵甚急，珍
请禧还米脂而自居守。明日果至，禧复来，珍白：“敌兵
众甚，公宜退处内栅，檄诸将促战。”禧笑曰：“曲侯老将
何怯邪？”夏兵且济，珍欲乘其未集击之，又不许。及攻
城急，又劝禧曰：“城中井深泉啬，士卒渴甚，恐不能支，
宜乘兵气未衰，溃围而出，使人自求生。”禧曰：“此城据
要地，奈何弃之？且为将而奔，众心摇矣。”珍曰：“非敢自
爱，但敕使谋臣同没于此，惧辱国耳。”数日城陷，珍缒
而免，子弟死者六人，亦坐贬皇城使。帝察其无罪，谕
使自安养，以图后效。元祐初，为环庆副总管。夏人寇
泾原，号四十万，珍𢭏虚驰三百里，破之曲律山，俘斩
千八百人，解其围。进东上阁门使、忠州防御使。卒，年
五十九。珍善抚士卒，得其死力，虽不知书，而忠朴好
义，本于天性。